google/wiki40b huggingface dataset:
Jules A. Hoffmann

Hederspriser og æresbevisninger

Karolinska Institutets Nobelkommitté offentliggjorde 3. oktober 2011 at Hoffmann tildeles Nobelprisen i fysiologi eller medisin sammen med Bruce Beutler for deres oppdagelser vedrørende aktivering av medfødt immunitet. De delte prisen med Ralph M. Steinman.
Hoffmann ble i 2011 utnevnt til offiser av den franske Æreslegionen.
I 2012 ble han utnevnt til medlem av Académie française, der han har stol nr. 7 av Akademiets i alt 40 stoler.
PalmPilot

PalmPilot Personal og PalmPilot Professional var andre generasjon av PDA'er som ble produsert av Palm, Inc. PDA’ene ble lansert den 10. mars 1997.
Verdens figurteaterdag

Verdens figurteaterdag har siden 2003 blitt markert over hele verden den 21. mars hvert år.

Opprettelse av dagen

Dagen ble innstiftet av organisasjonen UNIMA (UNion Internationale de la MArionnette), som er en verdensomspennende interesseorganisasjon for figurteater. Dagen ble innstiftet etter initiativ fra den iranske figurmakeren og figurspilleren Javad Zolfaghari, og ble markert for første gang i 2003.

Internasjonalt

UNIMAs generalsekretariat holder til i Charleville-Mézières i Frankrike, og sørger for en behørig feiring i og rundt organisasjonens hovedkvarter. Figurteaterkompanier og -utøvere over hele verden markerer også dagen på ulike måter. Eksempelvis organiserte ensemblet som spilte den prisbelønte figurteatermusikalen Avenue Q på Broadway, en utendørsmarkering på Manhattan den 21. mars 2016. 
UNIMAs generalsekretariat publiserte i mars 2018 en video der figurteaterutøvere og -entusiaster fra blant annet Algerie, Australia, Canada, Frankrike, Spania, Kina og India hadde tatt opp sine hilsener i anledning den forestående feiringen. I alle de ulike opptakene ble mottoet «Together we create the movement» fremsagt på de medvirkendes respektive språk.

Norge

UNIMA Norge bidrar til å feire figurteaterkunsten ved å markere den 21. mars på norsk hold. Rundt om i landet sørger også lokale utøvere av figurteater for å skape oppmerksomhet om denne scenekunstformen.
George Nares

Bakgrunn

George Nares var tredje sønn og sjette barn av den britiske marineoffiser og Commander William Henry Nares, og hans hustru Elizabeth Rebecca Gould. Han giftet seg med Mary Grant, datter av en bankier i Portsmouth, den 22. juni 1858. De fikk fire sønner og seks døtre. Hans to yngste sønner, George Edward Nares (løytnant, død 1905) og John Dodd Nares (viseadmiral, død 1957) gikk inn i Royal Navy.

Royal Navy

I 1845 fór han til sjøs om bord i Royal Navys HMS «Canopus», et slagskip bygget i 1798 som var erobret fra franskmennene. Etter en beordring til Australia i 1848 vendte han tilbake i 1851 og tok løytnantseksamen ved Royal Naval College i 1852.

Ekspedisjoner

Nares fikk sin første erfaring i Arktis som førstestyrmann på «Resolute» som deltok i Edward Belchers ekspedisjon som søkte etter spor av den fortapte Franklin-ekspedisjonen. I 1856, under det siste året av Krimkrigen, tjenestegjorde han som løytnant på HMS «Glatton» under kaptein Arthur Cummings ledelse. Etter tjeneste som løytnant med ansvar for utdanning av kadetter på treningsskipet HMS «Britannia» og deretter kartleggingsarbeid på nordøstkysten av Australia og i Middelhavet, ble Nares forfremmet til kommandør (captain) i 1869. 
George Nares fikk ansvaret for å lede Challenger-ekspedisjonen (1872–1876), men på grunn av hans tidligere erfaring i Arktis fikk han heller i oppdrag å lede en annen arktisk ekspedisjon med hensikt å nå Nordpolen.
På den britiske arktisekspedisjonen ble Nares den første polarutforskeren som bragte sine skip, HMS «Discovery» og HMS« Alert», hele veien nordover gjennom kanalen mellom Grønland og Ellesmereøya (senere navngitt Naresstredet) til Lincolnsjøen. Frem til da hadde det vært en populær teori at denne ruten ville lede til det antatt åpne Polhavet, et isfritt farvann som omga polen, men Nares fant bare et øde islandskap. En sledeferd under ledelse av Albert Hastings Markham satte en ny nordlig rekord da de nådde 83° 20' 26"N, men alt i alt var ekspedisjonen nærmest en katastrofe. Mannskapet led kraftig av skjørbuk og var belemret med uhensiktsmessig bekledning og utstyr. Nares innså at hans menn ikke ville overleve ytterligere en vinter i isen og seilte hurtig sørover med begge skipene sommeren 1876.
I 1878 fikk han kommandoen over Alert igjen og dro ut og kartla Magellanstredet.

Siste år

Han gikk i land den 11. mars 1879, og fra 1879 til 1896 var han ansatt i havneavdeligen i Board of Trade. Han tok sin pensjon fra Royal Navy 24. april 1886. Han ble forfremmet på pensjonistlisten to ganger, først i 1887 til rear-admiral, og så i 1892 til viseadmiral.
Fra 1896 var han konservator for elven Mersey, en post han innehadde til 1910.> Han var medlem av skipskomiteen for Robert Falcon Scotts Antarktikaekspedisjon. Hans kone Mary døde i 1905.
George Nares døde i hjemmet i an alder av 83 åt i Kingston upon Thames i Surrey den 15. januar 1915 og ble gravlagt på Long Ditton churchyard.
Prosopocoilus antilopus

Utseende

En middelsstor (hannene 25-42 millimeter), bred, halvblank rødbrun hjortebille. Hannens kjever er forholdsvis korte og kraftige, med ca. tre butte tenner, små hanner har flere og mindre tenner. Hodet er stort og bredt, slett uten kjøler eller knøler, pannen bredt U-formet innbuktet foran. Antennene har en tre-leddet vifte. Pronotum er betydelig bredere enn langt, ikke innsnevret ved roten. Dekkvingene har oftest en mørk sømstripe. Undersiden er rødbrun, partiet bak mellomhoftene brunoransje. Beina er brune. Hunnen er mindre, bredere og blankere, uten forstørrede kjever.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Sentral- og Vest-Afrika
Nikica Jelavić

Klubbkarriere

Jelavić spilte i starten av sin karriere for forskjellige klubber i Bosnia og i Kroatia. Fra 2002 spilte han for den kroatiske storklubben Hajduk Split. I 2007 gikk han til den belgiske klubben Zulte Waregem, hvor han spilte én sesong. Deretter spilte han to sesonger i østerrikske Rapid Wien.
20. august 2010 undertegnet han en fireårskontrakt for Rangers, og debuterte for sin nye klubb 28. august 2010 i hjemmekampen mot St. Johnstone. Han laget sitt første mål for Rangers mot Hamilton Academical på New Douglas Park 11. september. 12. februar 2011 laget han hat trick mot Motherwell da Rangers vant 6-0 på Ibrox.
I januar 2012 undertegnet Jelavić for Premer League-klubben  Everton, hvor han spilte i to år, før han i januar 2014 skiftet til Hull City. Den 1. september 2015 ble Jelavić solgt fra Hull City AFC til West Ham United FC, hvor han skrev under på en toårskontrakt med opsjon på ytterligere to år.

Internasjonal karriere

I landslagssammenheng fikk Jelavić sin A-lagsdebut i en treningskamp mot Qatar i oktober 2009. Han representerte Kroatia i EM i fotball 2012, hvor han også scoret sitt første landslagsmål i gruppespillkampen mot Irland. Jelavić ble igjen tatt ut til den kroatiske troppen til VM 2014 i Brasil. Den 11. oktober 2014 offentliggjorde Jelavić at han ikke lenger ønsket å representere det kroatiske landslaget.
Indisk glassmalle

Glassmalle og indisk glassmalle

Frem til 1989 ble den indiske glassmallen regnet som samme art som den svært like men noe mindre glassmallen (Kryptopterus minor). 
Indisk glassmalle er lite tilgjengelig i akvariehandelen, mens Kryptopterus minor er mye vanligere. Da mange ikke er klar over at det dreier seg om to forskjellige arter, selges Kryptopterus minor ofte under feil populær- og/eller vitenskapelig navn.
Terningmoen

1600 til 1900-tallet

Østoppland infanteriregiment ble opprettet i dette distriktet fra år 1657. Fra 1650-tallet ble det bygget befestninger i Elverumsområdet på begge sider av elveløpet: Christiansfjeld festning og etterhvert Terningen skanse og Grindalskansen ved vestsiden.
Terningmoen som forsvarsanlegg ble først opprettet som ekserserplass for Østerdalens bataljon i Akershusiske infanteribrigade ca. år 1879. Etter denne tiden startet gradvis utbygging og arealutvidelse.

1900 og 2000-tallet

I 1932 ble Skyteskolen og Vinterskolen for infanteriet slått sammen til Skyte- og vinterskolen for infanteriet (SVI) på Terningmoen, noe som igjen medførte byggevirksomhet. Leiren ble betraktlig utvidet under 2. verdenskrig og i etterkrigstiden.
På starten av 1980-tallet flyttet Østoppland forsvarsdistrikt og Østoppland infanteriregiment nr. 5 sin stab til Terningmoen fra Regimentsgården i Elverum. Terningmoen ble standkvarter for Østoppland heimevernsdistrikt nr. 05.
Terningmoen var også tidligere standkvarter blant annet for Oppland Regiment, Infanteriinspektoratet, infanterilinjen ved befalsskolen for Hærens Kampvåpen (BSKAMP), Kampvåpenets Utdanning og Kompetansesenter (KampUKS) og deler av FIST-H.
Ved utbyggingen av Terningen Arena i 2009-2010 ble et mindre areal av leiren solgt til fordel for flerbruksanlegget.

Brann

Natt til 9. februar 2010 ble tre lagerbygninger overtent og totalskadd. To av bygningene var depoter, som lagret full bekledning og militært utstyr til ca. 1000 soldater. Det tredje bygget var våpenlager og -verksted, samt kontorer for FLO. Bygg og det meste av matriell var å regne som totalskadd. Ingen av bygningene, som ble bygget i henholdsvis 1888, 1933 og 1943, hadde vernestatus.

I dag

Leiren er i dag preget av tre utbyggingsperioder: Etableringsperioden sent på 1800-tallet, bygg fra 2. verdenskrig og bygg fra etterkrigstiden til i dag.

Skytefelt

Terningmoen har et stort skyte- og øvingsområde med flere skytebaner, som brukes mye av både av flere avdelinger i Forsvaret, politiet og sivilt for diverse skytetrening og øvelser, også for trening til internasjonale operasjoner.
Landskytterstevnet ble arrangert her i 1990, 2000 og 2010.

Terningen Arena

Terningen Arena er et flerbruksanlegg ligger ved Terningmoen. Målet med prosjektet Terningen Arena er å skape et flerbruksanlegg for idrett, kultur og næring, til bruk for alle. Det er også en målsetning at Elverum skal forsterkes som utdannings- og kompetansesenter, og at Høgskolen i Hedmark skal styrkes og videreutvikles i folkehelsebyen Elverum, med sine helse- og idrettsutdanninger. Høgskolen i Innlandet, Forsvaret, NAV og Hedmark fylkeskommune er noen av leietakerne på anlegget.

Forsvaret har i Terningen Arena velferdskontor og treningsfasiliteter for tjenestegjørende.
Trinn 1 ble ferdigstilt i desember 2010, og anlegget er siden blitt utvidet med blant annet flere utendørs idrettfasiliteter.
Bradley Cooper

Karriere

Cooper begynte sin profesjonelle skuespillerkarriere i TV-serien Sex og singelliv i 1999. Cooper gjorde sin filmdebut i Wet Hot American Summer i 2001. I mars 2006 spilte Cooper i teater-oppsetningen Three Days of Rain på Broadway sammen med Julia Roberts og Paul Rudd. I 2007 spilte Cooper rollen som Aidan Stone i sesong fem i TV-serien Nip/Tuck. Cooper har også spilt i filmen Yes Man med Jim Carrey i hovedrollen. 
Han slo gjennom for alvor som skuespiller da han spilte en av hovedrollene i hitkomedien The Hangover (2009). Etter det har han spilt i filmer som Valentine's Day (2010) The A-Team (2010), Limitless (2011) og The Hangover Part II (2011).
I 2012 spilte han i den romantiske dramakomedien Silver Linings Playbook – Kjærlighetens galskap, en rolle han ble generelt hyllet for og som han ble belønnet med både en Oscar- og Golden Globe-nominasjon for i 2013. Det samme gjentok seg allerede året etter, denne gangen for sin birolle i American Hustle (2013).
Cooper regisserte, skrev, produserte og spilte hovedrollen i musikalen A Star Is Born (2018). Han ble nominert til flere bransjepriser for dette arbeidet, blant annet en Golden Globe for beste regi.

Privatliv

Cooper giftet seg med skuespillerinnen Jennifer Esposito i slutten av 2006. I mai 2007 ble det annonsert at Esposito hadde søkt om en skilsmisse. I september 2010 ble det rapportert at Cooper og skuespilleren Renée Zellweger hadde vært i et forhold i over et år. Den 18. mars 2011, rapporterte kjendismagasinet People at paret hadde avsluttet deres forhold.
Verdensmesterskapet i freestyle

VM i freestyle er en freestylekonkurranse som har blitt arrangert av Det internasjonale skiforbundet annethvert år siden 1986. Mesterskapet inkluderer for øyeblikket kulekjøring, hopp og skicross. Fra 2015 arrangeres mesterskapet sammen med Verdensmesterskapet i snøbrett.
Risværfjorden (Rødøy)

Risværfjorden er en fjord i Rødøy kommune i Nordland. Fjorden ligger mellom Risøyvær i vest og Selsøyvær i øst og er rundt 5 kilometer lang. Fjorden er en fortsettelse av Nesøyfjorden som ligger lenger sør ved Nesøya.
Kapp Bjørset

Kapp Bjørset er en odde på Nordenskiöldkysten på vestsiden av Nordenskiöld Land på Spitsbergen, Svalbard. Den ligger 24,5 km sør for Isfjord Radio. Odden danner et utspring rundt vannet Gravsjøen sammen med to andre odder - Russebuodden og Osodden. Sistnevnte odde dannes av Orustosen som er deltaet til Orustelva, som stammer fra Dahlfonna via Orustdalen. Oddene inngår i Nordenskiöld Land nasjonalpark.
Landskapet er svært flatt, og har myrterreng i nord men ingen morenemasser. Nordenskiöldkysten er hele 8 km bred her, og Kapp Bjørset ligger værhardt til men med enkelte mindre bukter hvor småbåter kan legge til.
Av historiske minnesmerker og kulturminner her, finner man ei fangsthytte på Orustosen, og for isbjørn, og vest ved Gravsjøen en russisk hustuft av en fangsthytte fra pomor-tiden på 1800-tallet.
Området inngikk i den norske fangstperioden i mellomkrigstiden som en del av Fangstfelt 8 (Kapp Linné). Det ble brukt i norsk pelsdyrfangst i tiden før andre verdenskrig.
Müggelheim

Geografi

Landsbyen Müggelheim ligger omgitt av skog sør for Müggelsee og øst for Müggelberge. Den nordlige del av Grosse Krampe som er en arm av elven Dahme, strekker seg inntil Müggelheim. I nordøst finnes innsjøen Krumme Laake, som ikke må forveksles med Krumme Lanke i Grunewaldseenkette. Strøk (tysk: Ortslage) i Müggelheim er Ludwigshöhe og Schönhorst.
Den karakteristiske landsbykjernen (angerdorf) er registrert som kulturminne.

Historie

Müggelheim ble grunnlagt 1747 av tjue familier fra Odernheim i hertugdømmet Pfalz-Zweibrücken. De protestantiske innflytterne mottok støtte fra Fredrik II av Preussen. Landsbykirken er fra 1804 og før denne ble gudstjenestene holdt i bedehuset hvor skolestua nå står. Kirken og skolen ligger inntil hverandre i landsbyens sentrum.
Landsbyen ble innlemmet i Stor-Berlin i 1920 og var da med sine 186 innbyggere byens minste landkommune. I tiden som fulgte ble det oppført en rekke fritidshus i området. Etter den andre verdenskrigen da store deler av Berlin lå i ruiner, ble det oppført erstatningsboliger i Müggelheim. Innbyggertallet var i 1950 ca 5 000 personer.

Våpen

Müggelheim har som ortsteil i Berlin intet offisielt våpen. Tradisjonelt har det imidlertid vært laget våpen, og den utgaven som brukes idag, viser kornband og fisk som symboler på områdets næringsveier og en drueklase som tegn på de opprinnelige innflytteres opphav i vindistriktet Pfalz.
Starrglansfly

Utseende

Et nokså lite (vingespenn 23 – 25 mm) og slankt nattfly med brede vinger som er kantet med lange vingefrynser. Forvingens mønster er karakteristisk og gjør det lett å kjenne igjen arten. Vingen er lysgrå langs framkanten, lenger bak mørkere brungrå eller litt rødlig. Det går en bred, hvit strek parallelt med framkanten frå nær roten til nær ytterkanten, midt på har denne en tungeformet utløper bakover og mot roten av vingen. Innerst ender den hvite streken i en hvit siksak-tverrlinje, ytterst i en hvit bue som løper parallelt med ytterkanten til bakhjørnet. Vingefrynsene er hvite. Bakvingen er grå, lysere innerst.

Levevis

Arten finnes på fuktige steder, som strender, våte enger og myrer. Larvene lever på ulike arter av starr (Carex spp.). De overvintrer som pupper i bakken. De voksne nattflyene flyr om natten i mai – juni, men skremmes også lett opp om dagen.

Utbredelse

Arten finnes i Europa, unntatt Den iberiske halvøy og lengst i nord, og videre østover til Japan. I Norge er den forholdsvis vanlig på Østlandet nord til Mjøsa, og på Sørlandet.
Wuyuan (Bayan Nur)

Wuyuan (kinesisk: 五原县; pinyin: Wǔyuán Xiàn) er et fylke i byprefekturet Bayan Nur i den autonome region Indre Mongolia i Folkerepublikken Kina.
Befolkningen var på 303 047 innbyggere i 1999.

Samferdsel

Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Threads

Handling

Premisset for Threads var å kalkulere effektene av en kjernefysisk krig i Storbritannia etter at en konflikt mellom USA og Sovjetunionen eskalerer og etterhvert involverer Storbritannia. Filmen spenner over 13 år og tar for seg to familier i byen Sheffield i Nord-England og hvilke katastrofale følger det kjernefysiske angrepet får for dem.

Produksjon

I 1982 viste BBC Mick Jacksons dokumentarfilm A Guide to Armageddon under den nye programposten Q.E.D. Filmen viste hva som ville skje dersom en atombombe eksploderte over London. Filmen fikk mye oppmerksomhet. I 1965 hadde BBC produsert filmen The War Game, men visningen ble stoppet. BBC hevdet at grunnen var at opptakene var «for grusomme for kringkastingsmediet» og hvordan seernes reaksjoner ville være. I 2016 ble det avdekket at BBC hadde stoppet visningen på forespørsel fra Storbritannias regjering. Den positive mottakelsen til Jacksons dokumentarfilm førte til at han anledning til å gå igang med å lage Threads. Jackson hentet inn Barry Hines (1939–2016) til å skrive manus. Jackson valgte å benytte relativt ukjente skuespillere i filmen istedenfor kjente og etablerte skuespillere fra såpeoperaen Coronation Street som det i utgangspunktet var planlagt. Byen Sheffield ble valgt på grunn av den korte avstanden til en NATO-flybase og et Royal Air Force-kommunikasjonssenter gjorde at sjansen for at byen ville bli truffet var stor. Kosmologen Carl Sagan og Nobelpris-vinneren Joseph Rotblat var blant konsulentene til denne produksjonen.
Jacksons The War Game ble endelig vist på BBC Two 31. juli 1985.
En «gjeninspilling» av Threads – Threads: Redux ble utgitt i 2018 og er scene-for-scene gjeninnspilt av Live Cinema UK i dagens Sheffield og med nye skuespillere.

I Norge

Filmen ble vist i NRK Fjernsynsteatret den 3. august 1985 under tittelen Dommedag. Etter filmen ble det sendt et eget samtaleprogram hvor professor dr. med Einar Kringlen uttalte seg om innholdet i filmen og hva som kunne bli resultatet av et tenkt atomangrep på Norge.

Priser

Threads ble nominert til syv BAFTA-priser og vant fire; Best Single Drama, Best Design, Best Film Cameraman og Best Film Editor.
Alice Nordin

Familie

Hun var datter av snekkermester August Nordin, og søster av skulptør og grafiker Hjördis Nordin-Tengbom.

Utdanning

Fra 1890 til 1896 var hun student ved Konstakademien i Stockholm. Hun fortsatte deretter studiene i Paris og Italia.

Kunstnerisk virke

Alice Nordin ble kjent både som skulptør og kunsthåndverker. I tillegg til sine skulpturer formga hun også taklamper, askebegre og andre gjenstander som ble satt i serieproduksjon.
Mystery of Love

«Mystery of Love» er en låt skrevet og fremført av den amerikanske musikeren Sufjan Stevens. Sangen ble produsert av Thomas Bartlett og utgitt digitalt 1. desember 2017. Det er en akustisk låt som ble komponert for dramafilmen Call Me by Your Name (2017). Filmens regissør Luca Guadagnino spurte Stevens om å være forteller i filmen, men han takket nei og foreslo å skrive en låt i stedet. Stevens fikk full kontroll over eget arbeid og lot seg inspirere av filmens manus, samt André Acimans roman Call Me by Your Name. Sangteksten handler om romantikk og alluderer til forholdet mellom Elio (Timothée Chalamet) og Oliver (Armie Hammer).
Musikkvideoen til låten ble utgitt på YouTube 4. januar 2018. Den inneholder klipp fra filmen og nytt materiale spilt inn på Napoli arkeologiske museum. Låten ble brukt i filmens trailer og i scenen hvor Elio og Oliver går på tur i Bergamo. Sangen ble senere utgitt på musikkalbumet Call Me by Your Name: Original Motion Picture Soundtrack sammen med to andre låter som Stevens skrev for filmen («Futile Devices» og «Visions of Gideon»). Låten fikk god kritikk og ble nominert til Oscar for beste sang.
Ski- og Ballklubben Skiold

Meritter A-laget (etter 2009)

Opprykk fra 5. divisjon til 4. divisjon, sesongen 2010. Spilte da kretsmesterfinale mot IBK2, Skiold ble kretsmestere i 5.div etter 4-3 seier. Serien ble vunnet med solid margin etter 17 seire 2 uavgjort og kunn 1 tap. Skiold scoret hele 80 mål på 20 kamper og slapp inn 30. Av de 17 seirene kom 10 av 10 mulige på hjemmebanen Gamle Gress, Marienlyst. Storscorer ble Stian Ottersen med sine 20 mål, mens Morten Idal ble assistkonge med 15 målgivende.

Stadion

Gamle Gress, Marienlyst Drammen. Skiold SBK deler hjemmebane med Drafn, Drammen FK og Strømsgodset IF.
Earlsfield

Toponymi

Stedets historie går ikke så langt tilbake, da Earlsfield oppsto rundt jernbanestasjonen som ble åpner der i april 1884. Navnet betyr bokstavelig «land eid av en jarl». Dette landområdet var eid av jarl Spencer, en av forfedrene til Diana, prinsesse av Wales, som het Diana Frances Spencer før hun ble gift inn i det britiske kongehuset. En annen forklaring på det samme er at stedsnavnet refererer direkte til et herregård ved navn Earlsfield rett sør for Allfarthing. Huset ble revet allerede på 1860-tallet. Herregård fikk navn etter familienavnet til hustruens av godseieren, og da det meste av området var en åpne marker, ble dette til Earlsfield. Godseierens navn skal ha vært Davis og var grunnleggeren av det første utbyggingen av bolig hus i området.
Nestunnelen (Hole)

Stengt i tre år for vedlikehold

25. mars 2011 ble tunnelen stengt på ubestemt tid etter at sprøytebetongen i taket begynte å falle ned i veibanen. Midler til rehabilitering av tunnelen var opprinnelig satt av til anleggsstart i 2013, men etter raset ble utbedringen fremskyndet av Samferdselsdepartementet. I mellomtiden ble trafikken en periode ledet over den gamle traséen forbi Utstranda, Fylkesvei 155 (Buskerud), inntil en ny permanent omkjøringsvei fra nordenden av tunnelen og sørover til fylkesveien åpnet 1. oktober 2011 for å avlaste den bebodde delen av fylkesveien. Stengningen skulle bare vare tre måneder, men det ble snart klart at mer omfattende vedlikehold var nødvendig. Dato for åpning ble utsatt flere ganger før tunnelen ble gjenåpnet kl 22:30 31. januar 2014 etter å ha vært stengt i tre år.
23. oktober 2011 omkom pasienten i en ambulanse som kolliderte med fjellveggen ved avkjøringen før nordenden av tunnelen.
Tunnelen var stengt og all trafikk gikk langs Utstranda da Anders Behring Breivik var på vei til Utøya 22. juli 2011. Stor trafikk langs Utstranda bidro trolig til at han brukt lengre tid en planlagt. Politiets aksjon ble også hemmet av trafikken langs Utstranda og av at deler av E16 var stengt.

Helikopterulykke

14. januar 2014 veltet en lastebil i den krappe venstresvingen ved avkjøringen sør for tunnelen. En person var hardt skadet og ambulansehelikopter ble rekvirert. I forsøket på å lande på sørsiden av tunnelen, kolliderte helikopteret med et kabelstrekk og falt i bakken. To av de om bord, piloten og anestesilegen, omkom på stedet. Den tredje om bord, redningsmannen, ble alvorlig skadet. Tunnelen skulle snart åpnes etter vedlikeholdet i 2011-2014 og kunne derfor åpnes midlertidig noen timer for å lette trafikksituasjonen rundt skadestedet.
Mimectatosia

Levevis

Disse billene har larver som lever i død ved.

Utbredelse

Arten er lever i Sikkim.
Lille-Armenia

Lille-Armenia (armensk: Փոքր Հայք, Pokr Hajk; latin: Armenia Minor) er det området som var befolket av armenere vest og nordvest for oldtidens kongedømme Armenia. Dette kongedømmet besto av Stor-Armenia. Regionen ble senere samlet i et armensk theme under Østromerriket.